Lav et referat af nedenstående tekst:

Tekst:
Cyklister har ry for at opføre sig dårligt i trafikken. Og en ny undersøgelse viser, at der desværre også er noget om snakken. 1. maj starter Vi cykler til arbejde-kampagnen, og den giver cyklisterne rig mulighed for at gøre noget ved problemet i samlet flok. - Cykelturen til arbejde bliver langt sjovere, når vi ikke bruger energi på vejvrede, men i stedet har overskud til at tage hensyn til hinanden. Og der skal faktisk ikke så meget til at vende den dårlige stemning i trafikken, siger Cyklistforbundets kampagnechef Maria Bech og fortsætter: - Man kommer utroligt langt med et smil og en venlig bemærkning - også på cykelstien. Vi cykler til arbejde er først og fremmest en sundhedskampagne, men den handler i høj grad også om at sprede godt humør og sammenhold på arbejdspladserne. Og det er lige præcis den gode stemning, vi gerne vil tage med ud på cykelstierne. Cyklistforbunder har opsat ti gode råd om hensyn på cykelstien. Se dem her: Lad være med at stresse, så har du overskud til at være venlig i trafikken. Orienter dig bagud, før du overhaler andre cyklister. Kør inderst på cykelstien når du ikke er ved at overhale - så der er plads til, at andre kan overhale dig. Vær opmærksom i trafikken - lad eksempelvis mobiltelefonen blive i lommen. Vis dine intentioner: Ræk hånden ud, når du vil dreje. Ræk hånden op, når du vil stoppe. Lad være med at køre op foran alle de andre cyklister, der holder for rødt lys. Lad være med at holde din ret, hvis det bringer dig i en farlig situation. Kør efter reglerne. Træk eksempelvis din cykel i fodgængerfeltet, og lad være med at cykle på fortovet. Hold øjne og ører åbne - undgå meget høj musik i hovedtelefonerne og hætter, der begrænser dit udsyn. Kør efter forholdene. Det er ikke en rettighed at køre så hurtigt, man kan. Kampagnen kører 1. til 31. maj, og du kan stadig nå at være med ved at tilmelde dig på vcta.dk

Referat:
1. maj ruller tusindvis af kollegaer ud på landets cykelstier, når starten går til årets Vi cykler til arbejder kampagne. Også flere nordjyder deltager, og kampagnen er en god anledning til at finde sin indre gentleman frem, aflive rygtet om cyklisters dårlige adfærd og byde de mange nye cyklister velkommen på cykelstierne. Ser her 10 gode råd til hensyn på cykelstien.